TV3 Group

TV3 Group ir Baltijas valstu mediju grupa. To pārvalda Lietuvā reģistrēta pārvaldītājsabiedrība UAB All Media Group, kas pastarpināti pieder ASV investīciju uzņēmumam Providence Equity Partners.

UAB All Media Group pieder Baltijas valstu uzņēmumi: UAB All Media Lithuania, SIA All Media Latvia un AS All Media Eesti.
TV3 Group pārvaldījumā ir televīzijas kanāli, radio stacijas, digitālā reklāmas platforma SmartAD, ziņu portāli, bezmaksas video satura platforma TV3 Play, maksas video platforma Go3 (agrāk TVPlay Premium), televīzijas piegādātājs Home3.

 Vēsture 
TV3 Group vēsture saistāma ar Zviedrijas mediju grupas Modern Times Group (MTG) ienākšanu Baltijas valstīs 1990. gados. Tas izveidoja televīzijas kanālu TV3, kā arī iegādājās vai izveidoja citus televīzijas kanālus un radiostacijas.

2017. gada 18. oktobrī investīciju uzņēmums Providence Equity Partners ar Lietuvas sakaru uzņēmuma UAB Bitė Lietuva starpniecību iegādājās Modern Times Group biznesu Baltijā. Tika izveidota mediju grupa All Media Baltics, kam nebija juridiska satura (Baltijas valstu uzņēmumu UAB All Media Lithuania, SIA All Media Latvia un AS All Media Eesti mātes uzņēmums bija UAB Bitė Lietuva).

2019. gadā All Media Baltics zīmols tika pārdēvēts par TV3 Group, valstu uzņēmumiem saglabājot savus nosaukumus.

2023. gada 19. jūnijā Bitė Lietuva paziņoja, ka reorganizēs Bitė grupu. Tās mediju uzņēmumi visās Baltijas valstīs tiktu apvienoti zem Lietuvā reģistrētas pārvaldītājsabiedrības. Savukārt sakaru uzņēmumi tiktu apvienoti zem Bitė group.
1. septembrī Lietuvā tika dibināts uzņēmums UAB All Media Group; tā mātes uzņēmums kļuva Luksemburgā reģistrēts uzņēmums PLT VII International S.a r.l., kas pieder Providence Equity Partners. UAB All Media Group kļuva par UAB All Media Lithuania, SIA All Media Latvia un AS All Media Eesti pārvaldītājsabiedrību.

 Mediji pēc valodas 
KanālsLatviešuLietuviešuIgauņuKrievuĪpašnieksTVTV3 (Latvija, Lietuva, Igaunija) All Media GroupTV6 (Latvija, Lietuva, Igaunija) All Media GroupGo3 Sport (1, 2, 3, Open) All Media GroupTV3 Life All Media LatviaTV3 Mini All Media LatviaTV8 All Media LithuaniaTV3 Plus All Media EestiGo3 Films  All Media GroupOTV All Media EestiRadioStar FM (Latvija, Igaunija) All Media LatviaAll Media EestiPower Hit Radio (Igaunija, Lietuva) All Media EestiAll Media LithuaniaTOPradio All Media LatviaStar FM+ All Media Eesti

 Piezīmes 

 Atsauces 

 Ārējās saites 
 TV3 Group
 All Media Group, UAB Rekvizitai